**Cyfarfod: Bwrdd Plismona**

**Lleoliad: Cyfarfod Rhithwir ar Teams**

**Dyddiad: 7 Mawrth 2023**

**Amser: 13:00 – 15:00**

|  |  |
| --- | --- |
| **Aelodau:**  | Dafydd Llywelyn, Comisiynydd Heddlu a Throseddu (CHTh)Dirprwy Brif Gwnstabl Claire Parmenter (DBG)Prif Gwnstabl Cynorthwyol Steve Cockwell (PGC)Carys Morgans, Prif Weithredwr, SCHTh |
| **Hefyd yn bresennol:** | Uwch-arolygydd Andrew Edwards, Pennaeth Staff – *Eitem 5 ar yr agenda yn unig* (AE)Heddwyn Thomas, Cyfarwyddwr Ystadau –*Eitem 6 (a) ar yr agenda yn unig* (HT)Claire Bryant, Pennaeth Strategaeth a Pholisi SCHTh (CB)Arolygydd Dros Dro Richard Davies, Swyddog Staff (RD)Ellen Jones, Cymorth Gweithredol, SCHTh (EJ) |
| **Ymddiheuriadau:** | Prif Gwnstabl Dr Richard LewisBeverley Peatling, Prif Swyddog Cyllid, SCHThEdwin Harries, Cyfarwyddwr Cyllid |

|  |  |
| --- | --- |
| **Rhif y penderfyniad** | **Crynodeb** |
| PB T3 56 | Cymeradwywyd y dull a argymhellir ar gyfer eiddo rhent sydd ar gael yn Aberdaugleddau yn Cedar Court, Aberdaugleddau. |

1. **Ymddiheuriadau a Chyflwyniadau** *(Cadeirydd)*

Derbyniwyd ymddiheuriadau gan y Prif Gwnstabl, y Prif Swyddog Cyllid a’r Cyfarwyddwr Cyllid. Croesawodd y CHTh y DBG a'r PGC i'r cyfarfod. Dyfarnwyd bod cofnodion y cyfarfod a gynhaliwyd ar 15 Chwefror yn gofnod gwir a chywir o'r cyfarfod.

|  |  |  |
| --- | --- | --- |
| **Rhif y camau** | **Crynodeb o’r camau i’w cymryd** | **Diweddariad** |
| PB 210 | Y Prif Swyddog Cyllid i adolygu adroddiadau Adnoddau Dynol i gyfarfodydd y Bwrdd Plismona | Parhaus – Prif Swyddog Cyllid mewn cysylltiad â'r swyddog Adnoddau Dynol Louise Davies |
| PB 215 | Mewnbwn gan y Prif Gwnstabl mewn cyfarfod yn y dyfodol i’w gynnig i’r Panel Heddlu a Throseddu | Ar y gweill – Prif Weithredwr i gwrdd â Robert Edgecombe |
| PB 219 | Pennaeth Cyfathrebu Corfforaethol yr Heddlu ac adran ymgysylltu SCHTh i drafod y rhaglen ddigwyddiadau a chynllunio ar gyfer ymgysylltu yn 2023 | Ar y gweill – SCHTh yn aros am gadarnhad gan yr adran Cyfathrebu Corfforaethol |
| PB 220 | Papur opsiynau mewn perthynas â gweithgarwch ymgysylltu SCHTh mewn digwyddiadau cymunedol mawr megis y Sioe Frenhinol ac Eisteddfod yr Urdd i’w gyflwyno i Dîm Gweithredol SCHTh | Ar y gweill |
| PB 221 | Prif Weithredwr i gylchredeg adroddiad adolygiad gofyniad gweithredol NPAS gyda phob Prif Swyddog Cyllid a Phrif Weithredwr SCHTh yng Nghymru | Wedi'i gwblhau |
| PB 222 | Prif Weithredwr i gwrdd â PGC Guney i drafod adroddiadau cydweithio i gyfarfodydd PB | Cyfarfod wedi ei drefnu ar 24 Ebrill |
| PB 223 | Prif Weithredwr i egluro'r amserlen ar gyfer dangosfwrdd mesurau cenedlaethol gyda'r Uwch-arolygydd Andrew Edwards | Ar y gweill |
| PB 224 | SCHTh i baratoi datganiad i'r wasg lleol mewn perthynas â lansio'r Pecyn Troseddau a Pherfformiad Digidol cenedlaethol | Wedi’i ohirio. Mae penderfyniad wedi’i wneud i ohirio lansiad y Pecyn Troseddau a Pherfformiad Digidol cyhoeddus o ychydig wythnosau (yr union lansiad i’w gadarnhau) |
| PB 225 | Y Prif Gwnstabl i fynychu cyfarfod y Grŵp Cynghori Annibynnol yn y dyfodol | Ar y gweill |
| PB 226 | TW i gylchredeg cyflwyniad cynllun gweithredu hil | Wedi'i gwblhau |
| PB 227 | Y CHTh i anfon gwybodaeth ynghylch pryderon recriwtio at y Swyddog Staff | Parhaus – Swyddog Staff i adolygu polisi'r Heddlu  |

1. **Eitemau Sefydlog**
2. Diweddariad y Prif Gwnstabl

Darparodd y DBG drosolwg o'r papur a ddarparwyd, gan gynnwys uchafbwyntiau gweithredol a diweddariadau sefydliadol. Amlygodd y DBG Wythnos Dwysáu Ymdrechion i Daclo Llinellau Cyffuriau, a oedd yn targedu delio cyffuriau yn ogystal ag addysgu aelodau'r cyhoedd, asiantaethau gosod lleol a phobl ifanc. Tynnodd y DBG sylw hefyd at lansiad y Pecyn Perfformiad Troseddau Digidol Cyhoeddus, a oedd wedi'i ohirio gan y Swyddfa Gartref. Nid oedd dyddiad yr ail-lansio wedi'i gadarnhau.

1. Diweddariad y Comisiynydd Heddlu a Throseddu

Rhoddodd y CHTh drosolwg o’r papur a ddarparwyd, gan gynnwys cyfarfodydd allweddol a thrafodaethau a gynhaliwyd. Amlygodd y CHTh gyfarfodydd a gynhaliwyd mewn perthynas â diogelwch ar y ffyrdd ynghyd â’r Rhingyll Heddlu Ian Price.

1. Adolygiad yr Heddlu

Darparodd y PGC drosolwg o'r papur a ddarparwyd, gan amlygu diweddariadau allweddol mewn perthynas ag adolygiad yr Heddlu. Cafwyd trafodaeth ynglŷn â'r anawsterau o greu arbedion o fewn yr Heddlu wrth ar yr un pryd ystyried yr effaith ar swyddogion a staff. Nododd y CHTh ei bryderon ynghylch cyfathrebu â gweithwyr, gan ailadrodd ei bryderon a godwyd yng nghyfarfod y Bwrdd Plismona a gynhaliwyd ar 15Chwefror 2023. Croesawodd y DBG y CHTh i dderbyn diweddariadau rheolaidd mewn perthynas ag adolygiad yr Heddlu yn ôl yr angen. Diolchodd y CHTh i'r DBG am yr awgrym ond nododd fod cynrychiolwyr SCHTh mewn cysylltiad rheolaidd â'r tîm adolygu a bod diweddariadau bob pythefnos yn cael eu darparu yng nghyfarfodydd y Bwrdd Plismona.

1. **Ffocws:** Safonau Ymchwilio – *Uwch-arolygydd Andrew Edwards*

Rhoddodd AE drosolwg o’r cyflwyniad ar safonau ymchwilio, a fu’n faes ffocws yn nigwyddiad perfformiad misol yr Heddlu a gynhaliwyd ar 27 Chwefror 2023. Nododd AE y gwaith cadarnhaol sy'n cael ei wneud a rhoddodd drosolwg o adroddiad arolygu effeithiolrwydd, effeithlonrwydd a chyfreithlondeb (PEEL) yr heddlu gan Arolygiaeth Heddluoedd a Gwasanaethau Tân ac Achub Ei Fawrhydi. Rhoddodd AE drosolwg o'r gwaith sy'n cael ei wneud mewn ymateb i chwe philer yr asesiad PEEL. Cyflwynodd AE ddata allweddol ar biler 1 a 2: ymdrin â galwadau a lleoli ac ymateb. Nododd y CHTh y newid mewn cyfraddau rhoi’r gorau i alwadau 101 a holodd p’un a oedd y niferoedd o alwadau 101 yn cael eu gadael yn cynyddu yn erbyn y gostyngiad yn nifer y galwadau. Dywedodd AE y byddai'n adrodd yn ôl i'r CHTh ar ôl cynnal dadansoddiad pellach. Cafwyd trafodaeth ynglŷn â gweithredu technoleg newydd yng Nghanolfan Gyfathrebu'r Heddlu. Dywedodd y PGC y byddai'r dechnoleg yn cael ei rhoi ar waith mewn dau gam, gan ddechrau ym mis Medi a dod i ben yn gynnar yn 2024. Holodd y CHTh a oedd pryderon a amlygwyd yn flaenorol ynghylch y dechnoleg newydd wedi cael sylw. Dywedodd AE fod y Pennaeth Cyswllt a Rheoli Digwyddiadau wedi cynnal adolygiadau pellach i sicrhau bod y dechnoleg yn ddigonol. Holodd y CHTh a oedd yr awgrym i newid rotas Canolfan Gyfathrebu’r Heddlu fel rhan o adolygiad yr Heddlu wedi symud ymlaen. Dywedodd y PGC fod cymeradwyaeth ar gyfer ymgynghoriad ffurfiol wedi'i rhoi, ond bod angen cynnal asesiad effaith. Dywedodd y DBG wrth y CHTh nad oedd UNSAIN yn cefnogi'r cynnig, ond byddai'r Heddlu yn cynnal adolygiad llawn o'r effeithiau cyn gwneud unrhyw benderfyniadau pellach.

Parhaodd AE â'r cyflwyniad, gan roi trosolwg o biler 3, cofnodi troseddau. Nododd AE ofyniad yr Heddlu i wella amseroldeb cofnodi troseddau, a dywedodd fod hyn wedi'i nodi yng nghyfarfod perfformiad yr Heddlu. Holodd y CHTh a oedd unrhyw fathau penodol o droseddau yn achosi pryderon. Nododd y PGC fod yr Heddlu yn canolbwyntio'n benodol ar adrodd am achosion o gam-drin domestig. Gofynnodd CB am sicrwydd ynghylch prydlondeb a'r risg y byddai unrhyw droseddau dros y terfyn 24 awr. Nododd AE yr anawsterau o ran cofnodi troseddau a sicrhaodd fod adnoddau'n cael eu hystwytho i helpu i fodloni'r galw. Nododd y PGC fod achosion o gam-drin domestig yn cael eu blaenoriaethu dros yr amserlen 24 awr oherwydd yr effaith y gallant ei chael ar ddiogelwch y dioddefwr a'i ymgysylltiad â'r heddlu.

Darparodd y PGC drosolwg o fframwaith ymchwilio'r Heddlu a nododd AE y gwelliant o fewn trefn llywodraethu ymchwiliadau'r Heddlu. Gofynnodd y CHTh p’un a oedd y pryderon ynghylch defnyddio gorchmynion cam-drin domestig wedi cael sylw. Dywedodd y PGC fod trafodaethau gyda'r Cyfarwyddwr Comisiynu wedi helpu i symud y pryderon a godwyd yn eu blaenau. Nododd y PGC y gwaith sy'n cael ei wneud i gefnogi ceisiadau cam-drin domestig a wneir gan swyddogion heddlu ac nid gan y gwasanaethau cyfreithiol yn unig. Aeth AE ymlaen i roi trosolwg o hyd ymchwiliadau. Holodd y CHTh a fyddai dadansoddiad o ymchwiliadau i dreisio a throseddau rhyw difrifol ar gael. Dywedodd AE fod data am bob math o drosedd ar gael. Rhoddodd AE drosolwg o gyfraddau canlyniadau cadarnhaol a thynnodd sylw at sefyllfa bresennol yr Heddlu fel rhif 1 ledled Cymru a Lloegr. Gofynnodd y CHTh am sicrwydd bod y gwelliant hwn mewn cyfraddau wedi gwella prosesau ar gyfer dioddefwyr mewn gwirionedd. Dywedodd AE fod cyfradd ymateb isel i'r arolygon bodlonrwydd dioddefwyr trais ar gyfer cam-drin domestig, ond roedd yr Heddlu bellach wedi rhoi'r arolwg ar gontract allanol o 15 Mawrth 2023 gyda'r gobaith o ymgysylltu â nifer uwch o ddioddefwyr. Hysbysodd y CHTh am yr awydd i gynnal diwrnod ymgysylltu ar y cyd â Chynghorydd Cenedlaethol Cymru ar Drais yn Erbyn Menywod a Merched a hysbysodd y gallai hwn fod yn gyfle i dynnu sylw at welliannau'r Heddlu.

**Cam gweithredu: AE i geisio rhesymau ar gyfer cyfraddau rhoi’r gorau i alwadau 101 a darparu briff i'r CHTh**

**Cam gweithredu: SCHTh i drefnu digwyddiad ymgysylltu ar y cyd ar gyfer y CHTh a Chynghorydd Cenedlaethol Cymru ar gyfer Trais yn Erbyn Menywod a Merched**

1. **Materion i’w penderfynu**
	1. Cyfleoedd Ystadau Strategol, Gorsaf Aberdaugleddau – *Heddwyn Thomas*

Rhoddodd HT drosolwg o'r papur a ddarparwyd a'r gofyniad i wneud penderfyniad ar orsaf Aberdaugleddau. Rhoddodd HT drosolwg o'r opsiynau a nodwyd yn y papur a rhoddodd wybod am yr ymgynghoriad a gynhaliwyd. Rhoddodd HT olwg ar y gwariant cyfalaf yn erbyn yr holl opsiynau a nododd fod y penderfyniad wedi bod drwy'r Grŵp Ystadau Strategol a Grŵp y Prif Swyddogion. Diolchodd y CHTh i HT am y papur manwl a chymeradwyo'r argymhelliad i rentu'r eiddo sydd ar gael yn Cedar Court, Aberdaugleddau.

**Penderfyniad: Cymeradwyo'r dull a argymhellir i'r Heddlu rentu'r eiddo sydd ar gael yn Cedar Court, Aberdaugleddau.**

1. **Adolygu’r holl gamau gweithredu a phenderfyniadau a gymerwyd** *(Cadeirydd)*

|  |  |  |
| --- | --- | --- |
| **Rhif y camau** | Crynodeb o'r cam gweithredu | **I’w symud ymlaen gan** |
| PB 228 | AE i geisio rhesymau ar gyfer cyfraddau rhoi’r gorau i alwadau 101 a darparu briff i'r CHTh | AE |
| PB 229 | SCHTh i drefnu digwyddiad ymgysylltu ar y cyd ar gyfer y CHTh a Chynghorydd Cenedlaethol Cymru ar gyfer Trais yn Erbyn Menywod a Merched | Cynghorydd Polisi i Ddioddefwyr |